《夫人城》
宋代·李廌

庸将昧奇正，乘鄣罕书勋。
我登夫人城，想见畚锸勤。
攻瑕既遇坚，坐制乌合群。
异时古烈妇，鲜以智勇闻。
褒称励愚懦，敢讽贤令君。
作传续烈女，远绍子政文。
壁间画葆羽，俾如娘子军。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。